भारत में कुल कोरोना टेस्ट की संख्या तीन करोड़ के पार, 8.8% रिपोर्ट्स आईं पॉजिटिव
देश में बड़े स्तर पर कोरोना वायरस संक्रमण की जांच हो रही है। रविवार को कोरोना वायरस संक्रमण की कुल जांचों की संख्या तीन करोड़ के पार पहुंच गई।
नई दिल्ली: देश में बड़े स्तर पर कोरोना वायरस संक्रमण की जांच हो रही है। रविवार को कोरोना वायरस संक्रमण की कुल जांचों की संख्या तीन करोड़ के पार पहुंच गई। भारतीय चिकित्सा अनुसंधान परिषद (ICMR) ने इसकी जानकारी दी। ICMR ने बताया कि कल (16 अगस्त) तक कोरोना वायरस के लिए कुल 3,00,41,400 टेस्ट किए गए। इनमें से 7,31,697 टेस्ट 16 अगस्त को किए गए। वहीं, स्वास्थ्य और परिवार कल्याण मंत्रालय के अनुसार, देश में कोरोना वायरस के पॉजिटिव मामलों की कुल संख्या 26,47,664 है। ऐसे में अगर कुल कोरोना टेस्ट और पॉजिटिव पाए गए मामलों पर नजर डालें तो भारत में हो रही कुल कोरोना जांचों में से करीब 8.8 फीसदी जांच पॉजिटिव पाई गई हैं। इसका मतलब है कि देश में हर 8.8वीं कोरोना जांज पॉजिटिव पाई जाती है।बता दें कि देश में कोरोना वायरस से होने वाली मौतों की संख्या 50 हजार के पार पहुंच गई है। स्वास्थ्य और परिवार कल्याण मंत्रालय के अनुसार, पिछले 24 घंटों (रविवार सुबह 8 बजे से सोमवार सुबह 8 बजे तक) के दौरान देश में संक्रमण से 941 मौतें हुईं, जिससे मरने वालों का आंकड़ा 50,921 हो गया। मंत्रालय के अनुसार, पिछले 24 घंटों के दौरान देशभर में कोरोना वायरस के 57,982 नए पॉजिटिव मामले सामने आए हैं। पॉजिटिव मामलों की कुल संख्या 26,47,664 हो गई है, जिसमें 6,76,900 सक्रिय मामले हैं। यह संख्या रविवार को 6,77,444 थी, जो 544 घटकर सोमवार को 6,76,900 हो गई।स्वास्थ्य और परिवार कल्याण मंत्रालय के अनुसार, पिछले 24 घंटों के दौरान देशभर में 57584 लोग कोरोना वायरस के संक्रमण से ठीक हुए हैं। इसके साथ ही देश में कुल ठीक होने वाले मरीजों की संख्या 19,19,842 हो गई है। इसके साथ ही कोरोना वायरस से रिकवरी का रेट बढ़कर अब 72.50 प्रतिशत हो गया है।वहीं, भारत में मृत्य दर की बात करें तो यह काफी हद तक घटी है। भारत में मृत्यु दर में तेजी से गिरावट आई है और इसके साथ ही यह अब 2% से भी नीचे पहुंच गई है। भारत सबसे कम मृत्य दर वाले देशों में से एक है।